Kameme FmKameme Fm News
Ngavana Mwangi wa Iria kuruta mukana mururu wigii maai kuri kambuni ya MUWASCO
Ndeto igii maai kaunti-ini ya Murang’a ihana ta ihumbite nguo ingi,thutha wa ngavana Mwangi wa Iria kuruta mukana mururu wigii maai kuri kambuni ya MUWASCO. Akiaria mucemanio-ini wiigi maai Muranga, Ngavana Mwangi wa Iria augite gutiri kambuni ciri na marua ma gutabarira uhuthiri na urihi wa maai. Wa iria niokiriirie muikariri giti wa kambuni ya maai ya MUWASCO Peter Munga akiuga arahuthira njama ya iria inyitaniire na mabithaa aa borithi kwagagia muingi uria utararihira maai. Riu oritie muingi kwaga kurihira maai kuri mundu kiumbe kana kambuni o yothe niamu gutiri kambuni ihitukitio ni thirikari ya kaunti ya Murang’a.
Ihinda-ini oriu Ngavana wa Iria nianiriire ati nioheire aikari aa Muranga mathiiri mothe ma maai, arongoreirie guthagathaga mitaratara mieru ya maai mwena ucio.
Ningi arauga mbunge ya Kaunti ya Murang’a niiguthagania mutaratara wa watho wegemainie na urihi wa maai itemi-ini ria kuhukia ndugamano ino.
fao_Latn kik_Latn kik_Latn kik_Latn kik_Latn